বেইলি রোড অগ্নিকাণ্ড
বেইলি রোড অগ্নিকাণ্ড হলো বাংলাদেশের রাজধানী ঢাকা শহরের বেইলি রোড এলাকার সংঘটিত হওয়া অগ্নিকাণ্ড। গ্রিন কোজি নামক বহুতল ভবনে ২০২৪ সালের ২৯শে ফেব্রুয়ারি রাতে এই অগ্নিকাণ্ড সংঘটিত হয়। ঘটনায় ৪৬ জন মৃত্যুবরণ করেন। ভবনটিতে একাধিক রেস্তোরাঁ ও দোকান ছিল, যার মধ্যে কাচ্চি ভাই রেস্তোরাঁ, স্যামসাংয়ের শো-রুম, গ্যাজেট অ্যান্ড গিয়ার, ইল্লিয়িন, খানা'স ও পিৎজা ইন উল্লেখযোগ্য। পুরো ভবনের প্রতিটি তলায় রেস্তোরাঁ থাকায় ভবনে গ্যাস সিলিন্ডার মজুদ রাখা ছিল, যার ফলে দ্রুত আগুন ছড়িয়ে পড়ে বলে জানা যায়।